PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 42291/28.07.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

 Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție:**,,Modernizări străzi în Municipiul Satu Mare Lot1”.**

Proiectul prevede reabilitarea tramei stradale cuprinzând carosabil, trotuare, zone verzi, a următoarelor străzi:

* Acs Alajos 234 m
* Alexandrul Odobescu 440 m
* Crăieselor 203 m
* Dara 450 m
* Dana 70 m
* Fluturilor 199 m
* Haiducilor 343 m
* Iris 113 m
* Mahatma Gandi 418 m
* Maria 384 m
* Matei Basarab 134 m
* Petre Ispirescu 708 m
* Poienilor 300 m
* Poligonului 709 m
* Regele Ferdinand 176 m
* Tiberiu Brediceanu 159 m

Lungimea totală a acestor străzi este de 5040m.

În cadrul proiectului, Proiectantul propune următoarele caracteristici : o platformă a străzilor cuprinsă între 4,00-6,00 m și o structură rutieră alcătuită din 4 cm strat de uzură BA16, 6 cm strat de legătură BAD 22,4, 20 cm strat de bază din balast stabilizat cu ciment, 30 cm strat de fundație din balast, geotextil cu rol anticontaminant.

Suprafața trotuarelor pietonale este de 13262,00 mp. Colectarea și evacuarea apelor pluviale se realizează prin intermediul gurilor de scurgere. S-a proiectat montarea unei semnalizări rutiere corespunzătoare prin prevederea de marcaje și indicatoare rutiere pe toată lungimea tronsonului.

S-a prevăzut extinderea iluminatului public pe aceaste străzi pentru asigurarea siguranței în exploatare pe timp de noapte. La proiectarea iluminatului public s-a urmarit minimizarea puterii instalate pe km de stradă respectiv metri pătați de suprafață, prin utilizarea corpurilor de iluminat bazate pe tehnologia tip LED și optimizându-se raportul dintre înălţimea de montare a surselor de lumină cu distanţa dintre stâlpi, luându-se în calcul luminantele sau iluminările, dupa caz și curbele de distribuţie a intensităţii luminoase specifice corpurilor de iluminat utilizate, acolo unde este cazul.

 Obiectivul general al proiectului este modernizarea străzilor din Municipiul Satu Mare. Proiectul obiectivului de investiție **,, Modernizări străzi în Municipiul Satu Mare Lot1”**a fost realizat de către S.C. Gasi Studio Group S.R.L. Satu Mare.

 **INDICATORI TEHNICO-ECONOMICI PROPUȘI ÎN PROIECT**

• Valoarea totală a investiției : 16.712.787,63 lei +TVA

 Construcții-montaj : 14.918.655,98 lei +TVA

 **DURATA DE EXECUȚIE A OBIECTIVULUI DE INVESTIȚIE**

Realizarea efectivă a lucrărilor aferente investiției se va derula în decursul a 24 luni de la începerea acestora.

 Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….”

Raportat la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul nr. 40050/18.07.2022privind înaintarea spre avizare Comisiei tehnico-economice a studiului de fezabilitate și a indicatorilor tehnico-economici ai obiectivului de investiție : **,, Modernizări străzi în Municipiul Satu Mare Lot1”,** procesul verbal al Comisiei tehnico-economice nr. 40591/20.07.2022 , Studiul de fezabilitate aferent obiectivului **,, Modernizări străzi în Municipiul Satu Mare Lot1”**, proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director executiv Șef serviciu**

 Ec.Ursu Lucica ing. Szűcs Zsigmond

Întocmit, Bereș Dorin Mihai 2 ex.